Diari Oficial de la Generalitat Valenciana


Sumari del DOGV 7040, del 06-06-2013 (2013/5854)

RESOLUCIÓ de 31 de maig de 2013, de la directora general del Secretariat del Consell i Relacions amb les Corts, per la qual disposa la publicació del conveni d'assistència jurídica entre el Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació de la Comunitat Valenciana Universitat Internacional de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7040

Data del DOGV
:   06-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5854


Data del document
:   31-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Correcció d'errades

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 31 de maig de 2013, de la directora general del Secretariat del Consell i Relacions amb les Corts, per la qual disposa la publicació del conveni d'assistència jurídica entre el Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació de la Comunitat Valenciana Universitat Internacional de València. [2013/5854]  
El Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació de la Comunitat Valenciana Universitat Internacional de València han subscrit, després de la tramitació prèvia reglamentària, el 15 de maig de 2013, el conveni per a la prestació d'assistència jurídica.  
D'acord amb les raons de conveniència al·legades, procedeix la publicació en el Diari Oficial de la Comunitat Valenciana, de l'esmentat conveni, que ha quedat inscrit en el Registre de Convenis de la Generalitat amb el número 629/2013, i que figura com a annex d'esta resolució.  
  
València, 31 de maig de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni d'assistència jurídica entre el Consell de la Generalitat (Conselleria de Presidència, Agricultura, Pesca, Alimentació i Aigua, Advocacia General) i la Fundació de la Comunitat Valenciana Universitat Internacional de València  
  
València, 15 de maig de 2013  
  
Reunits  
D'una part José Císcar Bolufer, conseller de Presidència, Agricultura, Pesca, Alimentació i Aigua, i vicepresident primer del Consell, que actua en nom i representació de la Generalitat, facultat per a este acte per l'Acord del Consell de 28 de desembre de 2007.  
D'una altra part, Juan Manuel Badenas Carpio, director general de la Fundació de la Comunitat Valenciana Universitat Internacional de València, que intervé en nom i representació d'esta, en virtut dels poders atorgats per l'Acord del Patronat de la dita fundació, de 24 d'octubre de 2008, elevats a escriptura pública el 25 de juny de 2009  
  
  
Manifesten  
Primer. L'Advocacia General de la Generalitat és l'òrgan al qual correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A estos efectes, l'Advocacia General disposa dels elements personals i mitjans materials adequats per a dur a terme la dita funció.  
  
Segon. La Fundació de la Comunitat Valenciana Universitat Internacional de València, està interessada que l'Advocacia General de la Generalitat li preste assistència jurídica en els termes que preveu la Llei 10/2005, de 9 de desembre, d'Assistència Jurídica a la Generalitat.  
  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
  
  
Clàusules  
  
Primera  
L'Advocacia General prestarà a la Fundació de la Comunitat Valenciana Universitat Internacional de València l'assistència jurídica consistent en l'assessorament en dret i la representació i defensa en juí per mitjà dels advocats de la Generalitat o funcionaris habilitats per l'advocada general.  
L'assistència jurídica a què es referix este conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
  
  
Segona  
Sense perjuí del que disposa la clàusula anterior, la Fundació de la Comunitat Valenciana Universitat Internacional de València es reserva la facultat de ser assessorada, representada i defesa per advocat, i si és el cas, procurador, especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vullga contractar-se, haja de subjectar-se a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
  
Tercera  
La petició d'assistència jurídica es canalitzarà a través de l'advocat coordinador designat a este efecte per l'advocada general.  
  
Quarta  
Tots els òrgans de la Fundació de la Comunitat Valenciana Universitat Internacional de València hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant seu que assumirà les funcions de coordinació i relació amb els advocats coordinadors.  
  
Quinta  
El present conveni tindrà vigència a partir del dia 1 del mes següent a la seua subscripció, finalitzant esta el 31 de desembre d'any en curs. No obstant això, si no hi ha denúncia expressa de qualsevol de les parts comunicada amb una antelació de tres mesos a la seua finalització inicial o a la de cada una de les pròrrogues, s'entendrà prorrogat tàcitament per anys naturals i cada una de les pròrrogues acabarà el 31 de desembre de l'any corresponent.  
  
Sexta  
Com a compensació al servici d'assistència jurídica a què es referix el present conveni, la Fundació de la Comunitat Valenciana Universitat Internacional de València satisfarà a l'Advocacia General la quantitat de 6.000 euros anuals, pagadors a quadrimestres vençuts en els cinc primers dies naturals dels mesos d'agost, desembre i abril de cada any, i serà actualitzada anualment, a partir del primer període de vigència del conveni, d'acord amb la variació de l'índex general de preus de consum (IPC).  
En el primer any de vigència, la quantitat pactada es reduirà en proporció als mesos convinguts, i es pagarà la quantitat que corresponga en els mesos assenyalats.  
La quantitat anual a pagar abans citada, podrà ser objecte de revisió a partir del primer any de vigència i de mutu acord entre les parts, en funció del número i la importància dels assumptes.  
La compensació a què es referix la present clàusula podrà generar crèdit pel seu import en els estats d'ingressos corresponent a la Conselleria de Presidència i Agricultura, Pesca, Alimentació i Aigua de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, per la Conselleria d'Hisenda i Administració Pública es tramitarà l'oportú expedient de modificació pressupostària per tal concepte.  
  
Sèptima  
En els processos en què existisquen condemnes en costes s'aplicaran les regles següents:   
1. Quan el condemnat en costes siga la Fundació de la Comunitat Valenciana Universitat Internacional de València, li correspondrà el pagament de les costes causades a la part contrària.  
2. Quan la condemnada en costes siga la part contrària, l'import de les causades a la Fundació de la Comunitat Valenciana Universitat Internacional de València s'ingressarà a favor de l'Advocacia General de la Generalitat, i se li donarà la destinació amb els efectes previstos en la clàusula anterior.  
   
  
Octava  
L'aplicació i execució d'este conveni no té cap incidència en la dotació de tots i cada un dels capítols de gasto assignada a la Conselleria de Presidència i Agricultura, Pesca, Alimentació i Aigua, en la data de la seua publicació i en tot cas serà atés amb els mitjans personals i materials de l'esmentada Conselleria.  
  
I perquè conste, i en prova de conformitat, firmen el present conveni per duplicat exemplar en el lloc i la data indicats en l'encapçalament.  
  
  
El conseller de Presidència i Agricultura, Pesca, Alimentació i Aigua del Consell: José Císcar Bolufer.  
Fundació de la Comunitat Valenciana Universitat Internacional de València: Juan Manuel Badenas Carpio.